[]

[]

[]

[]

[]

รายงานคณะกรรมการตรวจสอบ

เรียนท่านผู้ถือหุ้นที่เคารพ

คณะกรรมการตรวจสอบ บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน)
ประกอบด้วยคณะกรรมการบริษัทฯ 3 ท่าน ซึ่งเป็นผู้ทรงคุณวุฒิด้านการเงิน การบัญชี และกฏหมาย
โดยทุกท่านเป็นกรรมการอิสระและไม่ได้เป็นผู้บริหาร พนักงานหรือที่ปรึกษาใดของบริษัทฯ ดังนี้

นายวิโรจน์ ตั้งเจตนาพร กรรมการอิสระ เป็น ประธานคณะกรรมการตรวจสอบ

นายสมชาติ ชินธรรมมิตร์ กรรมการอิสระ เป็น กรรมการตรวจสอบ

นายโล โป เวง กรรมการอิสระ เป็น กรรมการตรวจสอบ

คณะกรรมการตรวจสอบได้รับมอบหมายจากคณะกรรมการบริษัทฯให้ทำหน้าที่สอบทานรายงานการเงินสอบทานให้บริษัทฯมีระบบควบคุมภายในและการตรวจสอบภายในที่เหมาะสมและมีประสิทธิภาพและหน้าที่อื่นตามที่คณะกรรมการบริษัทฯมอบหมาย
ซึ่งเป็นไปตามข้อกำหนดและแนวทางการปฏิบัติที่ดีสำหรับคณะกรรมการตรวจสอบของตลาดหลักทรัพย์แห่งประเทศไทย

ในปี พ.ศ. 2556 คณะกรรมการตรวจสอบได้มีการประชุมคณะกรรมการตรวจสอบทั้งหมดรวม 4
ครั้ง โดยมีการประชุมร่วมกับฝ่ายบริหารระดับสูง หัวหน้าหน่วยงาน Compliance และ Internal
Audit และผู้สอบบัญชีได้เข้าร่วมประชุมในวาระที่เกี่ยวข้อง
ผลการปฎิบัติงานของคณะกรรมการตรวจสอบในประเด็นสำคัญๆ สรุปได้ดังต่อไปนี้

1. การจัดทำงบการเงิน
คณะกรรมการตรวจสอบได้สอบทานงบการเงินรายไตรมาสและงบการเงินประจำปี พ.ศ. 2556
ของบริษัทฯนอกจากนี้ยังได้สอบทานการเปิดเผยรายการระหว่างกันของบริษัทฯ
รวมทั้งรายการที่เกี่ยวโยงกันโดยให้ความสำคัญต่อการปฏิบัติและการจัดทำขึ้นตามมาตรฐานการบัญชีที่รับรองทั่วไป
มีการเปิดเผยข้อมูลอย่างเพียงพอครบถ้วนและเชื่อถือได้

2. การทำรายการที่เกี่ยวโยงกัน
คณะกรรมการตรวจสอบได้พิจารณาสอบทานรายการที่เกี่ยวโยงกันซึ่งอาจจะทำให้เกิดความขัดแย้งทางผลประโยชน์กับบริษัทฯ
เป็นรายการจริงทางการค้าอันเป็นธุรกิจทั่วไป มีความสมเหตุสมผล
มีการเปิดเผยข้อมูลที่เกี่ยวข้องให้ถูกต้องและครบถ้วน
เพื่อให้มั่นใจว่าบริษัทฯได้ดำเนินการตามเงื่อนไขและหลักเกณฑ์ที่ตลาดหลักทรัพย์แห่งประเทศไทยกำหนด
โดยยึดถือปฏิบัติตามนโยบายการกำกับดูแลกิจการที่ดี

3. ระบบควบคุมภายใน คณะกรรมการตรวจสอบได้สอบทานรายงานผลการปฏิบัติงานของฝ่าย
Compliance & Internal Audit และประเมินความเพียงพอของระบบควบคุมภายใน
เพื่อให้มีการควบคุมภายในที่เหมาะสมและป้องกันหรือลดความเสี่ยงที่อาจจะเกิดขึ้นรวมทั้งติดตามการดำเนินงานตามมติของคณะกรรมการตรวจสอบและคณะกรรมการบริษัทฯ
กับผู้บริหารระดับสูงของบริษัทฯ
รวมทั้งได้รับรายงานเกี่ยวกับผลการตรวจสอบและดำเนินงานของหน่วยงาน Compliance &
Internal Audit เป็นประจำ โดยรวมคณะกรรมการตรวจสอบมีความเห็นว่าบริษัทฯ
มีระบบการควบคุมภายในที่เพียงพอเหมาะสมกับสภาพธุรกิจ
และไม่พบข้อบกพร่องเกี่ยวกับระบบควบคุมภายในที่เป็นสาระสำคัญ

4. การปฏิบัติว่าด้วยกฏเกณฑ์ภาครัฐ
คณะกรรมการตรวจสอบได้พิจารณาสอบทานการปฏิบัติตามกฏหมายว่าด้วยหลักทรัพย์และตลาดหลักทรัพย์ฯ
ข้อกำหนดของตลาดหลักทรัพย์ฯ และกฏหมายอื่นที่เกี่ยวข้องกับธุรกิจของบริษัทฯ
ให้มีการปฏิบัติตามกฏหมายที่เกี่ยวข้องอย่างถูกต้อง

5. การพิจารณาคัดเลือกผู้สอบบัญชี
คณะกรรมการตรวจสอบได้พิจารณาคัดเลือกผู้สอบบัญชีเสนอต่อคณะกรรมการบริษัทฯ
เพื่อขออนุมัติต่อที่ประชุมผู้ถือหุ้นแต่งตั้ง ดร.ศุภมิตร เตชะมนตรีกุล ผู้สอบบัญชีรับอนุญาตเลขที่ 3356
และ/หรือ นายเพิ่มศักดิ์ วงศ์พัชรปกรณ์ ผู้สอบบัญชีรับอนุญาตเลขที่ 3427 และ/หรือ นายชวาลา
เทียนประเสริฐกิจ ผู้สอบบัญชีรับอนุญาตเลขที่ 4301 ในนามบริษัท ดีลอยท์ ทู้ช โธมัทสุ ไชยยศ
สอบบัญชี จำกัด เป็นผู้สอบบัญชีประจำปี 2557
โดยให้คนใดคนหนึ่งเป็นผู้ทำการตรวจสอบและแสดงความเห็นต่องบการเงินของบริษัทฯ
และในกรณีที่ผู้สอบบัญชีรับอนุญาตดังกล่าวข้างต้นไม่สามารถปฏิบัติงานได้ ให้บริษัท ดีลอยท์ ทู้ช
โธมัทสุ ไชยยศ สอบบัญชี จำกัด จัดหาผู้สอบบัญชีรับอนุญาตอื่นของบริษัท ดีลอยท์ ทู้ช โธมัทสุ ไขยยศ
สอบบัญชี จำกัด แทนได้ และกำหนดค่าสอบบัญชีเป็นจำนวนเงินไม่เกิน 2,000,000 บาทต่อปี

คณะกรรมการตรวจสอบพิจารณาแล้วเห็นว่าบริษัทฯ มีระบบการควบคุมภายในที่เพียงพอ
รายการที่เกี่ยวโยงกันที่อาจจะทำให้เกิดความขัดแย้งทางผลประโยชน์เป็นรายการจริงทางการค้าอันเป็นธุรกิจปกติทั่วไปอย่างสมเหตุสมผล
การปฏิบัติตามข้อกำหนดกฏเกณฑ์ภาครัฐเป็นไปโดยถูกต้อง สำหรับงบการเงินรอบบัญชีสิ้นสุดวันที่ 31
ธันวาคม พ.ศ. 2556 ไม่มีเหตุการณ์ที่แสดงถึงปัญหาหรือรายการที่มีผลกระทบทางการเงิน
การจัดทำงบทำขึ้นถูกต้องตามที่ควร การเปิดเผยข้อมูลเพียงพอครบถ้วนและเชื่อถือได้
เป็นไปตามมาตรฐานการบัญชี

นายวิโรจน์ ตั้งเจตนาพร

ประธานคณะกรรมการตรวจสอบ

ในนามคณะกรรมการตรวจสอบ

บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน)